Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација 28-0004, Нена Велковска со службена легитимација број 28-0021 и Исмет Балажи со службена легитимација број 28-0019 изврши редовен инспекциски надзор над субјектот на инспекциски надзор ЈУ Центар за социјална работа Кичево, со седиште на ул.,,Санде Штерјоски,, бр.13 Кичево, застапуван од Директорот Дашмир Лимани и со Записник ИП1 број 16-246 од 15.05.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021,294/2021, 99/2022 , 236/2022, 65/2023) го донесе следното

**Р Е Ш Е Н И Е**

Се наредува на Дашмир Лимани Директор на ЈУ Центар за социјална работа Кичево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Центарот да ги преиспита донесените решенија за користење на услугата помош и нега во домот и да утврди дали постои несогласување помеѓу проценката на намаленост на функционалниот капацитет утврдена во Скала Лотон-Броди за инструментални активности од секојдневниот живот со проценката на матичнот лекар утврдена во Индекс КАЦ на независност во остварување на активностите од секојдневниот живот и доколку постои несогласување со проценката на матичниот лекар дадена во Индекс КАЦ на независност во остварување на активностите од секојдневниот живот, да побара второ мислење за потребата од помош и нега во домот на лицето за остварување на основни активности од друг лекар/стручна комисија за давање наод, оцена и мислење за потребата од помош и нега од друго лице, , во согласност со член 106 од Законот и член 11 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 198/2021 и 75/2023) и да донесе ново соодветно решение, со кое ќе го замени претходното решение доколку е донесено во спротивност со закон или друг пропис,

**Рокот за извршување на изречената инспекциска мерка изнесува** **60 дена од приемот на решението и постојано.**

 2. Центарот во предметите со решение број УП1 09-832 од 30.12.2021 на Ѓ. А. и УП1 09-831 од 30.12.2021 на С.А. и во сите останати предмети на корисниците на услугата помош и нега во домот , да обезбедува важечка лична карта за подносителот и брачниот другар и други роднини доколку подносителот на барањето живее во заедничко домаќинство и да ја утврди потребата за користење на услугата преку обезбедување на отпусно писмо со специјалистички извештај и/или друга медицинска документација и/или наод и мислење за видот и степенот на попреченоста за барателот и неговиот брачен другар, родителите, децата и/или други роднини со кои живее во заедничко домаќинство во согласност со член 106 од Законот и член 3 и член 16 став 1 алинеја 1 и алинеја 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 198/2021 и 75/2023 “).

**Рокот за извршување на изречената инспекциска мерка изнесува 60 дена од приемот на решението и постојано.**

 3. Центарот во предметите на корисниците на услугата помош и нега во домот, да го преиспитува постоењето на фактите и условите за стекнување и користење на услугата и доколку при вршење непосреден увид во домаќинството на корисникот на услугата помош и нега во домот утврди дека истите се променети, да изготвува стручна документација по која одлучува и да обезбедува проценка на матичниот лекар дадена во Индекс КАЦ, да го пополнува инструментот ,,Скала Лотон-Броди за инструментални активности од секојдневниот живот, и да донесе ново соодветно решение, согласно член 273, член 281 и 106 од  Законот и член 11 став 2,3 и 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 “).

**Рокот за извршување на изречената инспекциска мерка изнесува 60 дена од приемот на решението и постојано.**

 4. Центарот да ги преиспита донесените решенија за користење на услугата помош и нега во домот со број УП1 09-832 од 30.12.2021 година на Ѓ. А. и УП1 09-831 од 30.12.2021 година на С. А. и сите донесени решенија за остварување на услугата ако во домаќинството живеат две или повеќе лица кои ја користат услугата и да утврди дали пресметаниот вкупен број на часови во вршење на инструментални активности за сите лица од домаќинството се обезбедува во вкупно траење до 40 часови месечно согласно член 106 од Законот и член 3 став 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 “) и да донесе ново соодветно решение, со кое ќе го замени претходното решение доколку е донесено во спротивност со закон или друг пропис,

**Рокот за извршување на изречената инспекциска мерка изнесува 60 дена од приемот на решението и постојано.**

5. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004, Нена Велковска со службена легитимација 28-0021 и Исмет Балажи со службена легитимација број 28-0019, изврши редовен инспекциски надзор над субјектот на инспекциски надзор ЈУ Центар за социјална работа Кичево со седиште на ул. ,,Санде Штерјоски,, бр.13 Кичево, застапуван од Директорот Дашмир Лимани и состави Записник ИП1 број 16-246 од 15.05.2023 година, во кој се констатирани недостатоци и неправилности во постапката за остварување и користење на правото на услугата помош и нега во домот.

   За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-246 од 15.05.2023 година.

 Инспектори за социјална заштита:  **Томислав Цветковски**

 **Нена Велковска**

 **Исмет Балажи**